«ЛIыхъужьхэм я фэеплъ-2020»
ТекIуэныгъэ Иныр илъэс
75-рэ щрикъум ирихьэлIэу
Урысей Федерацэм 2020 гъэр щагъэуващ Фэеплъымрэ щIыхьымрэ я илъэсу. Абы ехьэлIа дауэдапщэхэр къэралым щегъэкIуэкIыным хыхьэу къызэрагъэпэщащ «ЛIыхъужьхэм я фэеплъу» къэралпсо проектыр.
Абы и мурад нэхъыщхьэр а цIэ лъапIэр Хэку зауэшхуэм къыщагъэлъэгъуа хахуагъэкIэ къэзыхьахэр, апхуэдэуи тылым щылэжьахэр гъэлъэпIэнырщ, абыхэм я фэеплъыр хъумэнырщ. Проектыр хуэунэтIащ къытщIэхъуэ щIэблэр хэкупсэу гъэсэным, а Iуэхум иджырей мультимедийнэ Iэмалхэри къыщыгъэсэбэпыным.
Къэбэрдей-Балъкъэрым щыщ ЛIыхъужьхэм ятеухуа тхыгъэхэр, нэгъуэщI дэфтэрхэр илъынущ Интернетым и YouTube-платформэм абы папщIэ къыщызэрагъэпэща напэкIуэцIым. Нэхъ тыншу ар къэвгъуэтын папщIэ къэвгъэсэбэп хъунущ мы ссылкэр:
https://www.youtube.com/watch?v=pHhmoJAELnU&list=PLVoWEuVfJ6sAEebzvOJnGa...
Абы нэмыщI, «ЛIыхъужьхэм я фэеплъу» проектым хыхьэу ирагъэжьащ цIыхубэ эстафетэри. Абы хыхьэ хъунущ ди щIыналъэм щыщ дэтхэнэри, Хэку зауэшхуэм хэта и Iыхьлыхэм зэрахьа хахуагъэм теухуа хъыбархэр хэIущIыIу зыщIыну хуейхэр. Видео трахар «ЛIыхъужьхэм я фэеплъ-2020» проектым и хештегыр тету социальнэ сетхэм иралъхьэн хуейуэ аращ.

